
ที่ นศ ๗๒๘๐๑ (สภา)/ว ๒	     		ที่ทำการองค์การบริหารส่วนตำบลกุแหระ
								หมู่ที่  ๗  ตำบลกุแหระ   อำเภอทุ่งใหญ่
								จังหวัดนครศรีธรรมราช   ๘๐๒๔๐
	         ๒๓ มกราคม ๒๕๖๖
เรื่อง  ขอความร่วมมือประชาสัมพันธ์
เรียน  กำนัน,ผู้ใหญ่บ้าน หมู่ที่ ๒-๘ และผู้ประกาศข่าวประจำหมู่บ้าน หมู่ที่ ๑-๘ 

สิ่งที่ส่งมาด้วย  ประกาศเรียกประชุมสภาฯ   จำนวน  ๑  แผ่น
	        ตามที่สภาองค์การบริหารส่วนตำบลกุแหระ ในคราวประชุมสภาครั้งแรก เมื่อวันอังคารที่ ๘ กุมภาพันธ์ ๒๕๖๕ ได้กำหนดสมัยประชุมสามัญประจำปี พ.ศ.๒๕๖๕  และกำหนดสมัยประชุมสมัยแรกของปีถัดไป ตามนัยข้อ ๑๑ ข้อ ๒๑ ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ และแก้ไขเพิ่มเติม (ฉบับที่ ๒) พ.ศ. ๒๕๕๔ ความละเอียดแจ้งแล้ว นั้น

	       บัดนี้ ประธานสภาองค์การบริหารส่วนตำบลกุแหระ ได้เรียกประชุมสภาองค์การบริหารส่วนตำบล สมัยสามัญ สมัยที่ ๑ ประจำปี พ.ศ. ๒๕๖๖ โดยมีกำหนด ๑๕ วัน นับตั้งแต่วันที่ ๑ กุมภาพันธ์ ๒๕๖๖ เป็นต้นไป รายละเอียดปรากฏตามสิ่งที่ส่งมาด้วย	
                  จึงเรียนมาเพื่อทราบ และขอให้ประชาสัมพันธ์ทางหอกระจายข่าวประจำหมู่บ้าน และปิดประกาศ
ที่ศาลาประจำหมู่บ้าน ให้ประชาชนผู้สนใจทราบโดยทั่วกัน

ประกาศสภาองค์การบริหารส่วนตำบลกุแหระ
เรื่อง  เรียกประชุมสภาองค์การบริหารส่วนตำบลกุแหระ สมัยสามัญ สมัยที่ ๑ ประจำปี  ๒๕๖๖
************* 

อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติม (ฉบับที่ ๗) พ.ศ. ๒๕๖๒ ประกอบกับข้อ ๒๒ ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ และแก้ไขเพิ่มเติม (ฉบับที่ ๒) พ.ศ. ๒๕๕๔ จึงเรียกประชุมสภาองค์การบริหารส่วนตำบลกุแหระ สมัยสามัญ สมัยที่ ๑ ประจำปี พ.ศ.๒๕๖๖ โดยมีกำหนด ๑๕ วัน นับตั้งแต่วันที่ ๑ กุมภาพันธ์  ๒๕๖๖ เป็นต้นไป        
	จึงประกาศให้ทราบโดยทั่วกัน
	   	         ประกาศ ณ วันที่ ๒๓ มกราคม พ.ศ. ๒๕๖๖




				                     ( นายไพรสุริยันต์  ชำนาญกิจ )
			    	           ประธานสภาองค์การบริหารส่วนตำบลกุแหระ

